Тіл- ұлттық қазына

«Сүйемін туған тілді анам тілім,  
Бесікте жатқанымда-ақ берген тілім!  
Шыр етіп жерге түскен минутымнан  
Құлағыма сіңірген таныс үнін» - деп С. Торайғыров айтып кеткендей, әр адам өзінің тілін шыр етіп дүние есігін ашқаннан бастап құлағына сіңіруі тиіс. Себебі, тілін білген адамның бойында ұлттық, халықтық, елдік, мемлекетшілдік қан ойнайды. Олар елге, ұлтқа пайдалы мәселелерді қозғап, жауапкершілікті сезінеді. Өйткені, мемлекеттік тіл елімізде аса маңызды да, ең өзекті мәселе. Осыған орай, «Перуаш Кәрімұлы атындағы орта мектеп» КММ –де Қазақстан Республикасы Тілдері мерекесінің он күндігі аталып өтілуде. Өткен апта «Тіл-ұлттық қазына» атты мерекенің ашылумен басталды. Апта ішінде қазақ тілі мен әдебиеті мұғалімі  Қ.Ермұқанова 8-сыныпта «Тілім- өлшеусіз қазына, өрісі кең- әлем» , 3-сынып жетекшісі Тлеулесова А.К «Өзге тілдің бәрін біл, өз тілінді құрметте» атты ашық сабақтар өткізілді. К.Өмірбаеваның ұйымдастыруымен «Тәуелсіздік – тұғырым, тілім ғұмырым» атты танымдық сағаты, «Рух негізі –туған тіл» атты полиглоттар марафонын өтті. Сонымен қатар, К.Ермуканова мен Н.Касенованың ұйымдастыруымен сабақтан тыс «Туған жер» мемлекеттік бағдарламасының аясында «Латын әліпбиіне көшудің маңызы» атты іс –шара, ағылшын тілі мұғалімдері Куатова Г.Т және Тулендинова У.Б ұйымдастыруымен ағылшын тілін білмейтін мұғалімдермен «Funny English» тілашар сабағы, т.б көптеген іс-шара өткізілуде.

Бұл айтулы шарада тек мемлекеттік тіл ғана емес, еліміздегі барлық ұлттардың тілдеріне құрмет көрсетілді. Ондағы мақсат халықтардың ұлт ретінде сақталып, тарихтағы тағдырын шешетін және мәңгі жасауын қамтамасыз ететін құдіретті күш әр адамның өз тілі екендігін ұғындыру.   
Қастерлейік қазақтың ана тілін,

Қайнаған  қаныменен баба тілін.

Бірлікке, татулыққа ұран болған,

Бұрынғы тектілердің дана тілін!

Қ. Ермұқанова